Korteso departamentas

Korteso departamentas – vienas iš 18 Hondūro departamentų. Jis užima 3 954 km² plotą ir, 2005 m. duomenimis, turi 1 365 497 gyventojų.

Departamentas buvo sukurtas 1893 m. iš Joro ir Santa Barbaros departamentų. Sostinė – San Pedro Sula. Kiti dideli miestai – Čoloma, La Lima, taip pat Puerto Korteso uostas ir Omoa uostai. Šie uostamiesčiai prie Atlanto vandenyno žinomi dėl savo paplūdimių.

Korteso departamentas yra svarbiausias Hondūro ekonominis centras. Čia geriausiai išvystyta agrikultūra ir pramonė. XIX a. čia atsikėlė JAV bananų kompanijos ir sukūrė didžiules plantacijas bei infrastruktūras jiems gabenti į Ameriką. San Pedro Sula pritraukė imigrantų iš Europos, Centrinės Amerikos, Libano ir Palestinos.

Savivaldybės 
 Čoloma
 La Lima
 Omoa
 Pimienta
 Potreriljosas
 Puerto Kortesas
 San Antonio de Kortesas
 San Fransisko de Jochoa
 San Manuelis
 San Pedro Sula
 Santa Krus de Jochoa
 Viljanueva

Hondūro departamentai